Human.uz O'zbekistonda huquq va adolat haqida bong urmoqchi 
"Haqiqatni gapirish, adolat haqida gapirish birinchi navbatda O'zbekiston davlati nufuzini oshiradi", - deydi Human.uz asoschisi va rahbari Xurshid Daliyev.
TOSHKENT — Aprel oyida rasman ish boshlagan axborot portali Human.uz jurnalistlari nazarida O'zbekistonda inson huquqlari bilan bog'liq ahvol juda sayoz yoritiladi. Mana shu bo'shliqni to'ldirish - bu jamoaning ezgu maqsadi. Xo'sh, kadrlar qayerdan keladi? Azaliy muammo - ichki senzura degan baloni qanday yengish mumkin? Huquqni yoritish huquqni himoya qilishdir. Haqiqat va adolat haqida bong urmoqchi ekan, Human.uz turli taraflardan keladigan bosimlarga qanchalik tayyor? Portal kimga tegishli? Daromad nimadan? "Haqiqatni gapirish, adolat haqida gapirish birinchi navbatda O'zbekiston davlati nufuzini oshiradi", - deydi Human. uz asoschisi va rahbari Xurshid Daliyev. "O'zbekistonda inson qadr-qimmati yuksak bo'lsin". Mamlakatda o'ziga xos yangilik qilishga bel bog'lagan tahririyat bilan Toshkentda yuzma-yuz muloqot. Tomosha qiling. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.